*Projekts*

LATVIJAS REPUBLIKAS MINISTRU KABINETS

2017. gada Noteikumi Nr.

Rīgā (prot. Nr. .§)

**Grozījumi Ministru kabineta 2011. gada 5. jūlija noteikumos Nr. 523 „Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas”**

Izdoti saskaņā ar [Profesionālās izglītības likuma](http://likumi.lv/doc.php?id=20244)

7. panta 12. punktu

1. Izdarīt **Ministru kabineta** 2011. gada 5. jūlija **noteikumos Nr. 523 „**Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas**”** (Latvijas Vēstnesis, 2011, 105. nr.; 2013, 188. nr.; 2014, 162. nr., 2016, 140. nr.) šādus grozījumus:

1.1. izteikt 5.4., 5.5. un 5.6. apakšpunktu šādā redakcijā:

“5.4. 10 procentu no aprēķinātā pedagogu darba algu fonda mācību stundu plāna īstenošanai saskaņā ar 5.1.apakšpunktā noteikto, lai nodrošinātu piemaksas profesionālo mācību priekšmetu pedagogiem saskaņā ar pedagogu darba samaksas noteikumiem;

5.5. ne mazāk kā 13,5 procentus no aprēķinātā pedagogu darba algu fonda

saskaņā ar 5.1. apakšpunktā noteikto – pedagogu darba samaksas noteikumos noteiktajai piemaksai par iegūto pedagogu profesionālās darbības kvalitātes pakāpi, samaksai par pedagogu papildu pienākumiem, kā arī pedagogu mēneša darba algas likmes palielināšanai;

5.6. 20,43 procentus no aprēķinātā pedagogu darba algu fonda saskaņā ar

5.1. un 5.2.apakšpunktā noteikto – izglītības iestādes vadītāju, viņu vietnieku un pārējo pedagogu darba samaksai.”;

 1.2. svītrot 5.7. apakšpunktu;

1.3. papildināt 9. punktu aiz vārdiem “izglītības iestādēm” ar

vārdiem “Valsts izglītības informācijas sistēmā ievadot informāciju par piešķirtās mērķdotācijas apjomu katrā izglītības iestādē”;

1.4. papildināt noteikumus ar 9.1 un 9.2 punktu šādā redakcijā:

“9.1 Novadu un republikas pilsētu pašvaldību izglītības iestāžu kopējais pedagogu tarifikācijās neatspoguļotais finansējums nevar būt lielāks par diviem procentiem no pašvaldībai piešķirtās mērķdotācijas.

9.2  Nozares ministrija samazina mērķdotācijas apmēru laika periodam no kārtējā budžeta gada 1. septembra līdz 31. decembrim, ja novadu un republikas pilsētu pašvaldību pārskatos uzrādītais atlikums uz kārtējā budžeta gada sākumu pārsniedz viena procenta apmēru no pašvaldībai piešķirtās mērķdotācijas iepriekšējā budžeta gadā.”

 1.5. izteikt 12. punktu šādā redakcijā:

“12. Pašvaldības līdz kārtējā gada 15. septembrim sagatavo pārskatu par mērķdotācijas izlietojumu par periodu no kārtējā gada 1. janvāra līdz 31. augustam un līdz nākamā gada 15. janvārim – par periodu no iepriekšējā gada 1. septembra līdz iepriekšējā gada 31. decembrim atbilstoši normatīvajos aktos budžeta izdevumu klasifikācijas jomā noteiktajai atalgojuma klasifikācijai (pielikums) un ievada pārskata datus Valsts kases informācijas sistēmā "Ministriju, centrālo valsts iestāžu un pašvaldību budžeta pārskatu informācijas sistēma”. Apstiprinot pārskatu, pašvaldības vadītājs vai viņa pilnvarotā persona apliecina, ka mērķdotācija izlietota atbilstoši mērķim – pedagogu darba samaksai un valsts sociālās apdrošināšanas obligātajām iemaksām.”;

1.6. papildināt noteikumus ar 12.3 un 12.4 punktu šādā redakcijā:

“12.3 Nozares ministrija aprēķina un sadala pašvaldībām finansējumu atbilstoši pedagogu darba samaksas noteikumos noteiktajām piemaksām par pedagogu profesionālās darbības kvalitātes pakāpēm līdz kvalitātes pakāpes apliecinošā dokumenta derīguma termiņa beigām pedagogiem, kuri profesionālās darbības kvalitātes novērtēšanas procesā līdz 2016. gada 31. decembrim ieguvuši 3., 4. un 5. kvalitātes pakāpi, ņemot vērā:

12.3 1. informāciju par kvalitātes pakāpes ieguvušo pedagogu likmju skaitu attiecīgā gada 1.septembrī, ko pašvaldības līdz attiecīgā gada 5. septembrim ievada un apstiprina sistēmā;

12.3 2. pedagogu darba samaksas noteikumos noteikto piemaksas apmēru.

12.4  Nozares ministrija aprēķina un sadala pašvaldībām mērķdotāciju atbilstoši pedagogu darba samaksas noteikumiem noteiktajām piemaksām par kvalitātes pakāpēm pedagogiem, kuriem 3., 4. un 5. kvalitātes pakāpi apliecinoša dokumenta derīguma termiņš beidzas 2017. gada 31. augustā, līdz 2018. gada 31. augustam, šo noteikumu 12.3 1. un 12.3 2. apakšpunktā minētajā kārtībā.”;

 1.7. izteikt pielikumu jaunā redakcijā (pielikums).

2. Noteikumi stājas spēkā 2017. gada 1. septembrī.

Ministru prezidents Māris Kučinskis

Izglītības un zinātnes ministrs Kārlis Šadurskis

 Iesniedzējs:

 Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

12.06.17. 11:10

602 vārdi

A.Āboliņa,

Tālr. 67047930,

anita.abolina@izm.gov.lv